**1/2019. (VII. 15.) MÜK elnökségi határozat  
a Képzési Helyek akkreditációjáért és a Képzési Események nyilvántartásba vételéért fizetendő díj mértékéről**

A Magyar Ügyvédi Kamara elnöksége az ügyvédi tevékenységet folytatók továbbképzési kötelezettségéről szóló 18/2018. (XI. 26.) MÜK szabályzat 4.1.5. pontja alapján az alábbi határozatot hozza:

**1. Az akkreditáció díja**

**1.1.** Az akkreditáció díja a teljes Akkreditációs Időszakra 500.000,- Ft.

**1.2.** Ha az akkreditációt nem a teljes Akkreditációs Időszakra kérik az akkreditáció hatályát, megkezdett az akkreditációs díj évenként évi 150.000,- Ft.

**2. Egyszerűsített akkreditáció díja**

**2.1.** Az egyszerűsített akkreditáció díja 150.000,- Ft.

**2.2.** Ha az akkreditációt nem a teljes Akkreditációs Időszakra kérik az akkreditáció hatályát, megkezdett az akkreditációs díj évenként évi 45.000,- Ft.

**3. A Képzési Események nyilvántartásba vételi díja**

**3.1.** A nyilvántartásba vételi díj 30.000,- Ft a Képzési Eseményen egy résztvevő által megszerezhető kreditpontonként.

**4.** A Magyar Ügyvédi Kamara sem akkreditációs, sem nyilvántartás díjat nem köteles fizetni.

**5.** Ez a határozat a Magyar Ügyvédi Kamara honlapján történő közzétételét követő napon lép hatályba.

Budapest, 2019. július 15.

*Dr. Bánáti János Dr. Fekete Tamás  
 elnök főtitkár*